Șir de incidente la parlamentare: Președintelui unei secții i-a căzut un dulap în cap/ Un cetățean și-a rupt buletinul de vot după ce a ales greșit
Ministerul Afacerilor Interne (MAI) anunță că, până în prezent, au fost primite 19 sesizări de posibile incidente electorale în cadrul alegerilor parlamentare, din care opt nu s-au confirmat, trei sunt în curs de verificare, iar una a fost trimisă BEC. Totodată, mai multe persoane au avut nevoie de îngrijiri medicale după ce s-au simțit rău ori s-au accidentat. Astfel, la Brașov președintele unei secții de votare a fost lovit după căderea unui obiect de mobilier.